हमारा मुख्य मकसद है 2024 में बीजेपी को भगाना; इस पर काम जारी है
Bihar Deputy CM Tejashwi Yadav On BJP and Nitish Kumar Leadership बिहार में मुख्यमंत्री पद को लेकर तकरार पर डिप्टी CM तेजस्वी यादव ने बुधवार को जवाब दिया। उन्होंने कहा कि अभी सीएम बनने की कोई हड़बड़ी नहीं है
बिहार में मुख्यमंत्री पद को लेकर तकरार पर डिप्टी CM तेजस्वी यादव ने बुधवार को जवाब दिया। उन्होंने कहा कि अभी सीएम बनने की कोई हड़बड़ी नहीं है। हमारा मुख्य मकसद है 2024 में बीजेपी को भगाना। हम उस मकसद से काम कर रहे हैं। हमारी कोशिश है कि भाजपा एक भी सीट नहीं जीते। महागठबंधन नीतीश कुमार के नेतृत्व में बेहतर काम कर रहा है।
तेजस्वी यादव बुधवार को बोधगया में पर्यटन सूचना केंद्र का उद्घाटन करने पहुंचे थे। यहां मीडिया से बातचीत के दौरान उन्होंने ये बयान दिया है। उन्होंने कहा कि मैं यहां पर्यटन को बढ़ावा देने के लिए काम करने आया हूं। बिहार में पर्यटकों की संख्या बढ़े, यही हमारा उद्देश्य है।
उपेन्द्र कुशवाहा तेजस्वी के बयान पर कहा है कि कि यह सीखी बुद्धि का खेल है जिसमें पकड़-पकड़ और छोड़-छोड़ किया जा रहा है। आरजेडी के विधायक विजय मंडल कहते हैं कि मार्च में तेजस्वी की ताजपोशी हो जाएगी और तेजस्वी कहते हैं कि उन्हें जल्दबाजी नहीं है। कुशवाहा ने कहा कि सिर्फ ताजपोशी की देरी है। बाकी सब हो चुका है।
इसलिए बार-बार उठ रहा सवाल
महागठबंधन की सरकार बनते ही बीच-बीच में आरजेडी की तरफ से यह मांग उठ रही है तेजस्वी जल्द सीएम बनें। कुछ दिन पहले मुख्यमंत्री नीतीश कुमार ने कहा था कि 2025 में विधानसभा चुनाव का नेतृत्व तेजस्वी यादव करेंगे।
इसके बाद जदयू संसदीय बोर्ड के अध्यक्ष उपेंद्र कुशवाहा ने बगावत कर दी। उन्होंने दो दिन पहले जदयू छोड़कर नई पार्टी बनाई और कहा कि नीतीश कुमार पड़ोसी के घर वारिस ढूंढ रहे हैं। इसके अगले दिन रोहतास के दिनारा से RJD विधायक विजय मंडल ने कहा कि 2025 अभी दूर है। होली के बाद ही उन्हें जिम्मेदारी सौंप दी जाएगी। खुद मुख्यमंत्री नीतीश कुमार उन्हें ये जिम्मेदारी सौंपेंगे।
आरजेडी विधायक के इस बयान के बाद बिहार में नेतृत्व परिवर्तन की चर्चा खड़ी हो गई। जब गया में उनसे पूछा गया कि होली के बाद कुछ नई खबर राजनीति में आने वाली है क्या? तेजस्वी यादव ने कहा- कोई नई खबर नहीं है, कुछ नहीं है। माना जा रहा है कि उपमुख्यमंत्री तेजस्वी यादव ने यह बयान इसी मामले को शांत करने के लिए दिया है।
डिप्टी सीएम ने उपेंद्र को लेकर कहा-कोई चर्चा नहीं करनी
तेजस्वी यादव ने उपेंद्र कुशवाहा के बारे में कहा- जो व्यक्ति बिहार के बारे में नहीं सोचता, उसके बारे में कोई चर्चा नहीं करनी है। वहीं, पूर्व मंत्री मुकेश सहनी के एनडीए में जाने के सवाल पर कहा कि उनके सीने पर किसने मारा था। यह बात किसने कही थी। यह जग जाहिर है।
मांझी पर कहा-हर पिता चाहता है बेटा ऊंचे मुकाम पर जाए
पूर्व मुख्यमंत्री जीतन राम मांझी बार-बार अपने बेटे को मुख्यमंत्री बनाने की बात कह रहे हैं। इसके सवाल पर तेजस्वी यादव ने कहा- कौन पिता नहीं चाहता है कि मेरा बेटा ऊंचे से ऊंचे मुकाम पर जाए। हर पिता की ख्वाहिश होती है कि मेरा बेटा ऊंचे स्थान पर जाए।
मुख्यमंत्री पद पर मचे घमासान की और भी खबरें पढ़ें...
RJD विधायक बोले- होली के बाद तेजस्वी मुख्यमंत्री बनेंगे:विजय मंडल ने कहा- 2025 तो दूर है, नीतीश खुद जल्द उन्हें प्रभार सौंपेंगे
रोहतास के दिनारा से RJD विधायक विजय मंडल ने दावा किया है कि होली के बाद तेजस्वी यादव बिहार के मुख्यमंत्री होंगे। मुख्यमंत्री ने बयान दिया था कि 2025 का चुनाव तेजस्वी यादव के नेतृत्व में लड़ा जाएगा। इस पर उन्होंने कहा कि 2025 अभी दूर है। होली के बाद ही उन्हें जिम्मेदारी सौंप दी जाएगी। खुद मुख्यमंत्री नीतीश कुमार उन्हें ये जिम्मेदारी सौंपेंगे। पूरी खबर पढ़ने के लिए यहां क्लिक करें
बिहार में नमन यात्रा निकालेंगे उपेंद्र कुशवाहा:चंपारण के भीतिहारवा से 28 फरवरी से होगी शुरुआत; सभाएं भी करेंगे
राष्ट्रीय लोक जनता दल के राष्ट्रीय अध्यक्ष उपेंद्र कुशवाहा बिहार में विरासत बचाओ नमन यात्रा निकालेंगे। 28 फरवरी से चंपारण के भीतिहारवा से इस यात्रा की शुरुआत होगी। ये यात्रा दो चरणों में होगी। पहला चरण 28 फरवरी से 6 मार्च तक होगा।
इसमें मुजफ्फरपुर, सीतामढ़ी, मधुबनी, अररिया से छपरा और सीवान जाएंगे। होली के बाद दूसरे चरण की शुरुआत 15 मार्च से होगी। यात्रा का समापन 20 मार्च को पटना, नालंदा, शेखपुरा, भागलपुर, जमुई, औरंगाबाद होते हुए अरवल में जगदेव बाबू के गांव में होगा। इस दौरान अलग-अलग जगहों पर सभा का आयोजन किया जाएगा। बुधवार को पटना में प्रेस कॉन्फ्रेंस कर उपेंद्र कुशवाहा ने ये जानकारी दी। पूरी खबर पढ़ने के लिए यहां क्लिक करिए 
मांझी बोले- मेरा बेटा भी CM के लायक:कहा-जो सीएम के रेस में हैं, उनको मेरा बेटा पढ़ा सकता है; निशाने पर तेजस्वी
बिहार के अगले मुख्यमंत्री के तौर पर तेजस्वी यादव को भले ही सीएम नीतीश कुमार चाह रहे हों, लेकिन इसका विरोध सहयोगी भी करने लगे हैं। इसमें ताजा नाम जुड़ा है पूर्व सीएम जीतन राम मांझी का। मांझी ने बिना नाम लिए तेजस्वी पर हमला किया है और अपने बेटे को उनसे बेहतर सीएम कैंडिडेट बताया है। पूरी खबर पढ़ने के लिए यहां पर क्लिक करिए
नीतीश बोले- तेजस्वी के नेतृत्व में लड़ेंगे 2025 का चुनाव:मेरा टारगेट 2024 में भाजपा को हटाना, मुख्यमंत्री या प्रधानमंत्री बनना नहीं
मुख्यमंत्री नीतीश कुमार 2025 में बिहार विधानसभा चुनाव में CM पद के दावेदार नहीं होंगे। उन्होंने खुद इसकी घोषणा की है। पटना में महागठबंधन के विधायकों की बैठक में नीतीश ने कहा- 2025 का विधानसभा चुनाव तेजस्वी यादव के नेतृत्व में लड़ा जाएगा। मेरा लक्ष्य 2024 लोकसभा में भाजपा को हराना है। मैं CM या PM पद का उम्मीदवार नहीं बनना चाहता। पूरी खबर पढ़ने के लिए क्लिक करें।